JY LEES NOU EKSKLUSIEWE FOTO'S: Vallei van Sluiers se Jana Fischer se troue
Op die kassie speel sy Monique in Vallei van Sluiers, Jacques (Nico Panagio) se vrou wat nou begin om haar eie stem in dié TV-huwelik te ontwikkel. En in die regte lewe het Jana Fischer afgelope Saterdag in Johannesburg getrou. Hier is eksklusiewe foto's van haar groot dag. Die dag was dubbel-spesiaal. Nie net het Jana Saterdag, 24 Mei, haar verjaarsdag gevier nie, sy het ook met Stephan Niehaus op dié sonnige herfsdag getrou.
Die paartjie het by Morrells Boutique Venue in Northcliff getrou, wat volgens troufotograaf Hannah Leathem van Foto Fractions net so elegant en tydloos soos die bruid is. Daar was sowat 80 gaste by die middagtroue. Jana se lang rok van kant is spesiaal vir haar gemaak deur Griet de Villiers van die Paarl en dít het haar soos ’n handskoen gepas. FOTO: Hannah van Foto Fractions FOTO: Hannah van Foto Fractions
- Hannah Leathem
"Stephan het met sy stil, sterk teenwoordigheid sy bruid elke oomblik ingedrink en die gaste laat skaterlag met sy toespraak ná Jana almal in trane gehad het toe sy die mikrofoon gevat het," vertel Hannah.
Alle foto's deur Hannah van Foto Fractions